Συγκρότημα ΔΙΑΣ

Ιστορία

Το συγκρότημα ΔΙΑΣ ξεκίνησε Στις 3 Φεβρουαρίου 1976 ξεκίνησε την πρώτη του οικονομική δραστηριότητα ως οργανισμός, με την κυκλοφορία της καθημερινής πρωινής εφημερίδας «Η Η Σημερινή». Εμπνευστής της ιδέας για την έκδοση της «Η Σημερινής» ήταν ο σημερινός Πρόεδρος και Διευθύνων Σύμβουλος του Συγκροτήματος Δίας, κ. Κώστας Ν. Χατζηκωστής.
Τον Ιούνιο του 1979 η εταιρεία μετατράπηκε από ιδιωτική σε δημόσια και μετονομάσθηκε σε «DIAS UNITED PUBLISHING CO LTD». Στις 28 Ιανουαρίου του 1989 εκδόθηκε η απογευματινή εφημερίδα η «ΔΕΙΛΙΝΗ».
Στις 17 Μαΐου 1986 η εταιρεία κυκλοφόρησε το έγχρωμο περιοδικό «ΤΟ ΠΕΡΙΟΔΙΚΟ», το πρώτο περιοδικό της Κύπρου, αρχικά με θεματολογία που αφορούσε την επικαιρότητα και στην πορεία με θεματική lifestyle. Κυκλοφορούσε σε εβδομαδιαία βάση, αρχικά ως αυτόνομο περιοδικό και στην πορεία ως μέρος του πακέτου της κυριακάτικης «Η Σημερινής» μέχρι τον Ιανουάριο 2013, όταν κυκλοφόρησε η τελευταία του έκδοση.
Το 1988 άρχισε η ανέγερση του Μεγάρου ΔΙΑΣ, στο οποίοι στεγάζονται όλες οι διοικητικές, οικονομικές, συντακτικές και τεχνικές υπηρεσίες της εταιρείας από το 1990.
Στις 3 Σεπτεμβρίου 1990 η εταιρεία λειτούργησε τον πρώτο παγκύπριο, ιδιωτικό και ανεξάρτητο ραδιοφωνικό σταθμό, με την ονομασία ΡΑΔΙΟ ΠΡΩΤΟ. Το Ράδιο Πρώτο κατάφερε σε σύντομο χρονικό διάστημα να επιβληθεί, να αποδειχθεί πρωτοπόρο και καταλύτης στην εδραίωση και καθιέρωση της ανεξάρτητης ιδιωτικής ραδιοφωνίας, καθώς και στην ελευθεροποίηση των ηλεκτρονικών μέσων μαζικής ενημέρωσης στην Κύπρο.
Καθ’ όλη την πορεία του, το Συγκρότημα Δίας εξέδωσε και κυκλοφόρησε γνωστούς τίτλους περιοδικών που αγαπήθηκαν από το αναγνωστικό κοινό της Κύπρου. Ανάμεσα τους, το περιοδικό «STAR», εβδομαδιαίο τηλεοπτικό έντυπο, που κυκλοφορούσε δωρεάν με την κυριακάτικη «Η Σημερινή», το μηνιαίο περιοδικό «XTREME», με θέματα από τον ελληνικό και ξένο μουσικό χώρο, σινεμά, μόδα και με τις εκάστοτε νέες τάσεις. Επιπλέον, το Συγκρότημα Δίας, σε συνεργασία με τις ΕΙΔΙΚΕΣ ΕΚΔΟΣΕΙΣ, εξέδιδε το πρώτο μηνιαίο lifestyle περιοδικό «MUST», το μηνιαίο ανδρικό περιοδικό «MAN», που κυκλοφόρησε για πρώτη φορά στην Κύπρο τον Φεβρουάριο 2001, το ελληνικό περιοδικό για αυτοκίνητα «4 ΤΡΟΧΟΙ», που συνόδευε το «ΜΑΝ» και το «MUST DECO», που κυκλοφορούσε κάθε 4 μήνες με προτάσεις για τη διακόσμηση του σπιτιού. Αργότερα, το Συγκρότημα Δίας εξέδωσε τον διεθνή τίτλο «HARPER’S BAZAAR», το Νο1 περιοδικό μόδας στον κόσμο και τον εβδομαδιαίο τηλεοπτικό οδηγό «ΤΗΛΕΘΕΑΤΗΣ», ο οποίος κυκλοφορούσε κάθε εβδομάδα με την κυριακάτικη «Η Σημερινή».
Σήμερα, το Συγκρότημα Δίας εκδίδει και κυκλοφορεί 3 διεθνείς τίτλους. Τα μηνιαία περιοδικά «MADAME FIGARO», το πρώτο γυναικείο περιοδικό της Κύπρου, το «TIME OUT» και το εβδομαδιαίο περιοδικό «ΟΚ!».
Στις 9 Δεκεμβρίου 2002 ιδρύθηκε η εταιρεία Γαλαξίας Παραγωγές ΛΤΔ, με σκοπό την ανάπτυξη δραστηριοτήτων που σχετίζονται με τον κόσμο του θεάματος και των εκδηλώσεων (συναυλίες, θεατρικές παραστάσεις, εκθέσεις, launching events, διασκέψεις).
Με ένα μακρύ κατάλογο συνεργατών στην Κύπρο και στο εξωτερικό, η Γαλαξίας Παραγωγές ΛΤΔ αναλάμβανε μέρος ή ολόκληρη την οργάνωση εκδηλώσεων που αφορούσαν ένα ευρύ φάσμα σκοπών. Η εταιρεία έπαυσε τις δραστηριότητές της το 2010.

Ταυτότητα

Το Συγκρότημα Δίας, με έδρα τη Λευκωσία, αποτελεί σήμερα τον μεγαλύτερο όμιλο Μέσων Μαζικής Ενημέρωσης στην Κύπρο, αφού μέσα από τα ηλεκτρονικά και έντυπα Μέσα του, ψυχαγωγεί και ενημερώνει καθημερινά εκατοντάδες χιλιάδες τηλεθεατές, αναγνώστες, ακροατές και χρήστες διαδικτύου.
Παράλληλα, το Συγκρότημα Δίας έχει συνάψει συνεργασίες εμπορικού χαρακτήρα με τις αδειούχες εταιρείες που λειτουργούν την τηλεόραση Σίγμα, τον ραδιοφωνικό σταθμό Super FM και τη διαδικτυακή πύλη sigmalive.com. 
Το Συγκρότημα Δίας διαθέτει και χρησιμοποιεί την τελευταία τεχνολογία σε όλες τις διαδικασίες παραγωγής και προσφοράς των προϊόντων και των υπηρεσιών του. Ακολουθώντας υψηλές προδιαγραφές δημιουργίας και καθορίζοντας καινούργια επίπεδα ποιότητας, προσεγγίζει αποτελεσματικά τις προτιμήσεις του καταναλωτικού κοινού και καλύπτει τις ανάγκες τους.
Το Συγκρότημα Δίας, μαζί με τις εταιρείες με τις οποίες έχει συνάψει εμπορική συνεργασία, αποτελεί σήμερα τον πιο ασφαλή και εγγυημένο δίαυλο επικοινωνίας με το αγοραστικό κοινό της Κύπρου (One Stop Shop). Επενδύοντας καθημερινά σε μία ξεχωριστή και αμφίδρομη σχέση με το κοινό και τους πελάτες του, το Συγκρότημα Δίας σέβεται τις επιθυμίες και τις ανάγκες τους, οικοδομώντας μαζί τους το αύριο.

Όραμα και Αποστολή

Επικεντρωνόμαστε στην παραγωγή, τη συγκέντρωση και τη διανομή ενημερωτικού, εκπαιδευτικού και ψυχαγωγικού περιεχομένου υψηλής ποιότητας.